Bestyrelsesmøde 4. april 2017 hos Birgitte

Tilstede: Susanne, Birgitte, Birgit, Marianne og Karin.

Afbud fra Annalisa

Dagsorden:

1. Godkendelse af sidste referat fra 10. januar hos Birgit
2. Regnskabsstatus - Annalisa
3. Generalforsamling 2017 - evaluering
4. Aflønning af Signe m.fl.
5. Evaluering af kortræf 2017
6. Evaluering af Lysvandring i Albertslund - Marianne
7. Lyskoncert møde i Musiknetværket – Birgit og Birgitte
8. Kommende arrangementer - Marianne
9. Drejebogen til arrangementer - Marianne
10. GFU - Birgit
11. Kor72 - Karin
12. Hjemmesiden - Birgitte
13. Årshjulet- Birgitte
14. Fødselsdage
15. Evt.

Ad 1 Godkendelse af sidste referat

Kommentarer:

Marianne arbejder videre med lydfiler og billeder til hjemmesiden.

Karin arbejder videre med video til hjemmesiden.

Marianne undersøger hvad mikrofoner koster og mulighederne for øveaftener i Østervangskirken.

Referatet godkendt.

Ad 2 Regnskabsstatus

Marianne har fået tilsendt materiale fra Annalisa.

Indestående kr. 69065,70. Heri indeholdt overskud fra kortræf.

Annalisa vil gerne have at medlemmerne betaler kontingent i 2 rater, der gør overblikket over vores økonomi nemmere. Den øvrige bestyrelse synes det er en fin idé. Karin ændrer det i ordensreglerne.

Ad 3 Generalforsamling 2017 - evaluering

Generalforsamlingen gennemført på rekordtid og med god stemning. Bende var en fremragende dirigent.

Ad 4 Aflønning af Signe m.fl.

Signe har ønsket en lønstigning i forbindelse med at hun har gennemført sin kandidatuddannelse. Hun får nu kr. 300 i timen inkl. Feriepenge. Koret betaler kr. 200.Det er den faste takst til undervisere i aftenskoleregi uanset underviserens uddannelsesniveau. Denne løn kan Signe ikke arbejde til. Hun ønsker en af DMF (Dansk musikerforbunds) takster, hvilke er:

Kr. 591,45 pr. lektion á 45 minutter inkl. 90 minutters forberedelsestid

Kr. 473,16 pr. lektion á 45 minutter inkl. 60 minutters forberedelsestid

Kr. 394, 30 pr. lektion á 45minutter inkl. 45 minutters forberedelsestid

Signe ved at vi nok ikke kan honorere denne lønstigning og vil i givet fald hjælpe os med at finde en ny dirigent.

Vi havde mange drøftelser vedr. konsekvensen for vores økonomi. Vi havde i sidste sæson udgifter på kr. 37.366. Lige nu har vi 29 betalende medlemmer men medlemsantallet kan svinge fra sæson til sæson.

Vi satte følgende budgetter op med nuværende kontingent og med en evt. kontingentstigning på kr. 400 pr. år. Vi nedsætter antallet af uger hvor vi øver (fjerner mandagen op til påske, mandagen i uge 42 og forlænger juleferien med en uge). Dette betyder 9 færre lektioner pr.år. :

Honoraret på kr. 591, 35 har vi slet ikke råd til.

Ved et honorar på kr. 473,16 pr lektion, hvoraf Glostrup Kommune betaler kr. 100, får vi med det nuværende antal medlemmer og nuværende kontingent ca. kr. 12000 til alle øvrige udgifter. Ved en kontingentforhøjelse vil der være ca. kr. 22.800 til øvrige udgifter.

Ved et honorar på kr. 394, 30 pr lektion, hvoraf Glostrup Kommune betaler kr. 100, får vi med det nuværende antal medlemmer og nuværende kontingent ca. kr. 22.800 til alle øvrige udgifter. Ved en kontingentforhøjelse vil der være ca. kr. 34.000 til øvrige udgifter.

De fremmødte ønsker helst ikke at hæve kontingentet, hvilket hvis det alligevel bliver tilfældet, vil betyde at vi skal indkalde til en ekstraordinær generalforsamling, da det er medlemmerne af koret, der skal godkende kontingentet.

Bestyrelsen holder et møde med Signe den 24. april kl. 17.30. Vi præsenterer hende for vores overvejelser. Honoraret på kr. 394,30 pr. lektion er det bedste for os. Det vil betyde meget begrænset antal koncerter uden tilskud, hvis ikke de kan placeres om mandagen (ingen penge til pianist) og desuden nedskæring i øvrige budgetposter.

Et honorar på kr. 473,30 pr. lektion vil betyde:

-ingen koncerter uden tilskud

-intet tilskud til arrangementer for medlemmerne (sommerfest, julefrokost og øveweekend)

- ingen gaver til eks. dirigent og pianist

-færre nyindkøb

- intet tilskud til taxa til dirigent

Vi vil stadig satse på at kunne give fødselsdagsbuketter og gratis kaffe/te til øveaften.

Signe behøver ikke deltage i bestyrelsesmøder.

For at minimere Signes tid til mails kan materiale gives til et bestyrelsesmedlem, som så sender ud til medlemmer eller andre. En fra bestyrelsen kan også tilmelde koret til eks. koncerten i Tivoli.

Bestyrelsens medlemmer mener at feriepengene er indberegnet i honoraret,

Signe har fået en frigørelsesattest, så hun kan få supplerende dagpenge.

Ad 5 Evaluering af Kortræf 2017

Kæmpesucces. Stor begejstring for Baobab Sisters. Marianne har fået tilsendt en masse billeder fra Kortræffet. Marianne og Annalisa sender relevante dokumenter til kommunen.

Overskuddet deles med de andre kor. Beløb til hvert kor kr. 268.

Karin har indberettet KODA på alle de deltagende kor.

Ad 6 Evaluering af Lysvandring i Albertslund - Marianne

Hyggeligt arrangement. Vi deltager gerne igen, hvis vi bliver spurgt. Marianne taler med arrangørerne om at vi gerne vil en mandag.

Ad 7 Lyskoncertmøde i Musiknetværket – Birgit og Birgitte

Birgit og Birgitte deltog i et møde den 27. marts. Der er stemning for at der holdes Lyskoncert i 2018.Hans undersøger om det kan blive i biografen. Evt. skal koncerten afsluttes med et fællesnummer – også for at alle tilhørerne får lyst til at blive.

Musiknetværket er betydningsfuldt, når der skal søges penge til arrangementer, derfor er det vigtigt at støtte op om det.

Ad 8 Kommende arrangementer

Forårskoncert den 4. maj – Signe kommer med nærmere info.

Koncert i Tivoli den 20. maj.

Festivalkoncert i Glostrup den 28. august. Vi tænker over det men det er meget tæt på sæsonstart.

Signe har tilbudt at lave en øver en lørdag i stedet for den mandag hun måtte aflyse. Vi synes ikke vi har brug for det. Lønnen kan bruges til forårskoncerten den 4. maj. Marianne taler med Signe om det.

Ad 9 Drejebog til arrangementer - status

Karin tjekker tilsendt materiale og redigerer det.

Ad 10 GFU - Birgit

Birgit er valgt som næstformand. Næste møde er 18. april. Der skal der behandles ansøgninger til materialekontoen. Der er ansøgt om kr. 10250 og der er kr. 21500 i puljen.

Ad 11 Kor72- Karin

Materiale videresendes løbende til bestyrelse og medlemmer. Ingen herfra deltager i repræsentantskabsmødet den 30. april.

Ad 12 Hjemmesiden - Birgitte

Birgitte er ved at undersøge andre udbydere. Vi vil gerne have en hjemmeside hvor medlemmerne eks. kan tilmelde sig arrangementer så vi på sigt kan komme af med tilmeldingstilsterne.

Ad 13 Årshjulet

Marianne søger om tilskud til Kulturnatten senest 1. maj.

Ad 14 Fødselsdage

Susanne 60 år den 23. juli og Lis 70 år den 4. oktober

Ad 15 evt.

Sidste øveaften inden sommerferien rykkes til den 12. juni

Oprydning i sangmapperne inden sommerferien (Karin og Signe). Nogle medlemmer har ønsket at sangene kommer i alfabetisk orden. Karin laver to indholdsfortegnelser inden den nye sæsonstart, en efter numre på sangene og en i alfabetisk orden, så kan medlemmerne selv vælge den de helst vil have.

Næste møder:

29. august hos Karin - Signe deltager

1. november hos Annalisa

Alle datoer kl. 18.00

Referent

Karin